《次韵题子厚祠堂》
宋代·释德洪

元和八司马，子厚独奇伟。谪官无以敌，妙语凌山翠。

山以囚自无，溪以愚为字。醉心溪山间，胜处无不至。

至今永州祠，大类罗池祀。生存伍猿鸟，遗像土偶侍。

经游香火罢，感叹追前事。才高出不容，起坐终夜喟。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪无得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒无剃度事发，入狱一年，勒令返俗。后至东京，入丞相张商英、枢密郭天信门下，再得度，赐无宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。